

**บันทึกข้อความ**

**ส่วนราชการ** โรงเรียนบ้านหนองออ ตำบลหนองค้า อำเภอพยุห์ จังหวัดศรีสะเกษ

**ที่** พิเศษ / ๒๕๖๕  **วันที่** ๒๒ สิงหาคม ๒๕๖๕

**เรื่อง** รายงานการจ่ายเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค)

ภาคเรียนที่ ๑/๒๕๖๕

**เรียน** ผู้อำนวยการโรงเรียนบ้านหนองออ

ตามที่ กองทุนเพื่อความเสมอภาคทางการศึกษา (กสศ.) จึงร่วมกับสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ดำเนินโครงการจัดสรรเงินอุดหนุนนักเรียนยากจนพิเศษแบบมีเงื่อนไข (Conditional Cash Transfer : CCT) โดยมีการเชื่อมโยงข้อมูลนักเรียนจากระบบจัดเก็บข้อมูลนักเรียนรายบุคคล (Data Management Center : DMC) ประเภทความด้อยโอกาส “ยากจน” เข้าสู่ระบบการคัดกรองนักเรียนทุนเสมอภาค (Conditional Cash Transfer : CCT) เพื่อสนับสนุนการจัดสรรเงินอุดหนุนแบบมีเงื่อนไขแก่นักเรียนยากจนพิเศษ (นักเรียนทุนเสมอภาค) ทั่วประเทศ ตั้งแต่ระดับอนุบาลถึงระดับมัธยมศึกษาตอนต้น เพื่อแบ่งเบาภาระค่าใช้จ่ายด้านการศึกษาของครอบครัว บรรเทาอุปสรรคการมาเรียน และสนับสนุนสถานศึกษาให้ดำเนินภารกิจ เพื่อสร้างความเสมอภาคทางการศึกษาที่สอดคล้องตามความถนัดและความต้องการตามศักยภาพเป็นรายบุคคล

เพื่อเป็นการดำเนินการจัดสรรเป็นค่าครองชีพแก่ผู้ปกครองและนักเรียนทุนเสมอภาค ภาคเรียนที่ ๑

ปีการศึกษา ๒๕๖๕ นั้น

ในการนี้ โรงเรียนบ้านหนองออ จึงได้ดำเนินการมอบทุนการศึกษาให้แก่ นักเรียนทุนเสมอภาค ภาคเรียนที่ ๑ ปีการศึกษา ๒๕๖๕ จำนวนทั้งหมด ๒๘ คน ระดับชั้นอนุบาล ๘ คน อัตราคนละ ๒,๐๐๐ บาท ระดับชั้นประถมศึกษา ๒๐ คน อัตราคนละ ๑,๕๐๐ บาท รวมเป็นเงินทั้งสิ้น ๔๖,๐๐๐ บาท (สี่หมื่นหกพันบาทถ้วน) และรวบรวมเอกสาร ตามแบบรายงาน รายละเอียดดังแนบมาพร้อมนี้

จึงเรียนมาเพื่อโปรดทราบ

(นางสาวหัสถยา คูซอด)

ผู้รับผิดชอบโครงการ

ความเห็นของผู้อำนวยการโรงเรียน

.........................................................................................................................................................................................

..................................................................................................................................................................................................................................................................................................................................................................................

(นายสำราญ สมบูรณ์)

ผู้อำนวยการโรงเรียนบ้านหนองออ